
HU			HU
INDOKOLÁS
A JAVASLAT HÁTTERE
1.	Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet[footnoteRef:1] (a továbbiakban: EGAA-rendelet) határozza meg. [1: 	HL L 347., 2013.12.20., 855. o.] 

2.	2017. december 18-án Belgium EGF/2017/010 BE/Caterpillar referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt a Caterpillar vállalatnál és 5 beszállítójánál történt elbocsátásokat[footnoteRef:2] (a továbbiakban: elbocsátások) követően.  [2: 	Az EGAA-rendelet 3. cikke értelmében.] 

3.	A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek. 
A KÉRELEM ÖSSZEFOGLALÁSA
	EGAA-kérelem
	EGF/2017/010 BE/Caterpillar 

	Tagállam
	Belgium

	Érintett régió(k) (NUTS[footnoteRef:3] 2 szint) [3: 	A Bizottság 1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).] 

	Hainaut (BE32)

	A kérelem benyújtásának dátuma
	2017. december 18.

	A kérelem átvételi elismervényén feltüntetett dátum
	2017. december 18.

	A kiegészítő információk iránti kérelem dátuma
	2017. december 24.

	A kiegészítő információk benyújtásának határideje
	2018. február 4. 

	Az értékelés befejezésének határideje
	2018. április 29.

	Beavatkozási kritérium
	Az EGAA-rendelet 4. cikke (1) bekezdésének a) pontja

	
Elsődlegesen érintett vállalat
	Caterpillar – Solar Gosselies

	
Az érintett vállalatok száma
	1

	Gazdasági ágazat(ok)
(NACE Revison 2. rendszer szerinti ágazat)[footnoteRef:4] [4: 	HL L 393., 2006.12.30., 1. o.] 

	28 – Máshova nem sorolt gép, berendezés gyártása

	
A leányvállalatok, a beszállítók és az ellátási lánc következő szintjein álló termelők száma
	5[footnoteRef:5] [5: 	Négy beszállító a referencia-időszak alatt bocsátott el munkavállalókat, egy pedig ezen időszakon kívül. ] 


	Referencia-időszak (négy hónap):
	2017. május 31. – 2017. szeptember 30. 

	A referencia-időszak alatt elbocsátottak száma (a)
	1 364

	A referencia-időszak előtt vagy után elbocsátottak száma (b)
	   921

	Az elbocsátottak száma összesen 
	2 287

	A támogatható kedvezményezettek száma összesen
	2 287

	A támogatásra jogosult kedvezményezettek száma összesen
	2 287

	A támogatásra jogosult nem foglalkoztatott, oktatásban és képzésben nem részesülő fiatalok (NEET-fiatalok) száma
	   300

	A személyre szabott szolgáltatásokhoz kapcsolódó költségvetés (EUR)
	7 575 294

	Az EGAA[footnoteRef:6] végrehajtásához kapcsolódó költségvetés (EUR) [6: 	Az 1309/2013/EU rendelet 7. cikkének (4) bekezdése alapján.] 

	   127 400

	Teljes költségvetés (EUR)
	7 702 694

	EGAA-hozzájárulás (60 %) (EUR)
	4 621 616


A KÉRELEM ÉRTÉKELÉSE
Az eljárás
4.	Belgium 2017. december 18-án EGF/2017/010 BE/Caterpillar referenciaszámon kérelmet nyújtott be, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság ugyanazon a napon visszaigazolta a kérelem beérkezését, és 2017. december 24-én kiegészítő információkat kért Belgiumtól. Belgium a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2018. április 29-én jár le.
A kérelem elfogadhatósága
Az érintett vállalatok és kedvezményezettek
5.	A kérelem a Caterpillar Solar Gosselies (Caterpillar) vállalat és 5 beszállítója által elbocsátott 2 287 munkavállalóra vonatkozik. A Caterpillar a NACE Rev. 2. rendszer szerinti gazdasági ágazatok közül a 28. ágazatban („Gép, gépi berendezés gyártása”) működik. Az érintett vállalatoktól történt elbocsátások az Hainaut BE32 NUTS 2. szintű régióban következtek be.
	A vállalatok és az elbocsátott személyek száma 

	Caterpillar 
	1 997

	Cediwal
	68

	Eutraco
	63

	Yusen
	125

	Attecam
	9

	MHP
	25

	A vállalatok száma összesen: 6
	Az elbocsátottak száma összesen: 2 287

	A tevékenységüket megszüntető önálló vállalkozók száma összesen: 
	0

	A támogatásra jogosult munkavállalók és önálló vállalkozók száma összesen:          
	2 287











Beavatkozási kritériumok
[bookmark: _Ref372189348]6.	Belgium kérelmét az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 500 elbocsátott munkavállaló egy négy hónapos referencia-időszak alatt egy vállalkozáson belül egy tagállamban, ideértve a beszállítók és a felhasználó gyártók körében elbocsátott munkavállalókat is. 
7.	A kérelemmel összefüggő négy hónapos referencia-időszak 2017. május 31-től 2017. szeptember 30-ig tartott. 
8.	A referencia-időszak alatt bekövetkezett elbocsátások megoszlása a következő volt:
1. A Caterpillar 1 161 munkavállalót bocsátott el. 
1. A Caterpillar négy beszállítója 203 munkavállalót bocsátott el.
Az elbocsátásoknak és az önálló vállalkozók tevékenysége megszüntetésének a számításba vétele
9.	Mind az 1 364 munkavállaló referencia-időszak alatt bekövetkezett elbocsátását a munkaszerződés tényleges megszüntetésének vagy lejáratának időpontjától vették számításba.
Támogatható kedvezményezettek
10.	A már említett munkavállalókon túl 923 olyan munkavállaló is a támogatható kedvezményezettek közé tartozik, akiket a négy hónapos referencia-időszak előtt vagy azt követően bocsátottak el. A támogatásra jogosult kedvezményezettek száma tehát összesen 2 287. Az EGF/2014/011 BE/Caterpillar referenciaszámú kérelem és a jelenlegi kérelem keretében támogatásban részesülő munkavállalói kör között nincs átfedés.
Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat
11.	Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat bizonyítása érdekében Belgium azzal érvelt, hogy a munkaerő-leépítés oka az építőipari- és bányászatigép-ágazatban tapasztalható világméretű verseny és ennek következtében a Caterpillar bányászatigép-ágazatban való piaci részesedésének visszaesése[footnoteRef:7]. [7: 	A cég részesedése a 2003. évi 26 %-ról 2013-ra 13 %-ra esett vissza, az igazgatótanácsnak címzett közlemény, 2013. február 28.] 

12.	A bányászati ágazatot tekintve az európai termelés a 2012. évi 234 millió EUR-ról 2015-re 180 millió EUR-ra esett vissza[footnoteRef:8], és az EU-28-ak exportja is drámaian csökken 2014 óta[footnoteRef:9].  [8: 	Eurostat, Annual detailed enterprise statistics for industry (NACE Rev. 2 B-E), (Eurostat, A gazdasági egységek iparra [NACE Rev. 2 B-E] vonatkozó részletes éves statisztikai adatai).]  [9: 	A 2014. évi 3,1 milliárd EUR-ról 2016-ra 8 millió EU-ra.
Eurostat: DS016890 kód.] 

13.	A belga hatóságok által benyújtott információk szerint a Caterpillar gyártóüzemei a piacaik közelében helyezkednek el, ami magyarázatot ad az európai és a globális piaci fejlemények, valamint a Gosselies-ben található üzem személyzetének csökkentése közötti kapcsolatra. Közelebbről vizsgálva, 2003 és 2013 között Ázsia részaránya csaknem kétszeresére nőtt a Caterpillar forgalmán belül[footnoteRef:10]. [10: 	A 2003. évi 25 %-ról 2013-ben 48 %-ra.] 

14.	2008-ban az európai acél ára meredeken nőtt, miközben a kínaié csökkent, és jelenleg is alacsonyabb az európai árnál[footnoteRef:11]. Ennek következtében Gosselies-ben 21 %-kal drágábban lehet gépeket előállítani, mint Kínában[footnoteRef:12]. [11: 	http://steelbenchmarker.com/files/history.pdf]  [12: 	Caterpillar, az igazgatótanácsnak címzett közlemény, 2013. február 28.] 

Az elbocsátásokhoz és az önálló vállalkozók tevékenységének megszüntetéséhez vezető események
15.	Az elbocsátások elsődleges oka, hogy a Caterpillar Belgium S.A. 2016. szeptember 2-án bejelentette, hogy csoportos létszám-leépítési eljárást kezd gosselies-i gyárában. 
16.	Belgium immár második alkalommal nyújt be EGAA-kérelmet a Caterpillar vonatkozásában. A vállalatnál korábban végrehajtott elbocsátások következtében benyújtott első EGAA-kérelem 2014-ben 1 399 munkavállalót érintett. A jelenlegi javaslat a megmaradt 1 997 munkásra vonatkozik. 
17.	2015-ben a Caterpillar piaci pozíciójának javítása érdekében új gyártósorba ruházott be. A várakozásokkal ellentétben azonban az európai gazdasági növekedés nagyon lassú volt, és emiatt a cég gazdasági helyzete nem javult a várt mértékben. 
18.	A cég többi gyárához viszonyítva a Gosselies-ben található belgiumi üzem ma már nem versenyképes. Következésképpen a Caterpillar termelését olyan ázsiai és latin-amerikai országokba helyezte át, mint Kína vagy Dél-Korea, mivel ezekben a piacok rohamos ütemben nőnek, és a kevésbé szigorú környezetvédelmi követelmények és az alacsonyabb munkabérek következtében alacsonyak a termelési költségek. A vállalat most valamennyi belgiumi tevékenységét felszámolja. 
Az elbocsátások várható hatása a helyi, a regionális és az országos gazdaságra és foglalkoztatásra
19.	A FOREM (Vallónia Állami Foglalkoztatási Szolgálta) szerint a munkanélküliség Hainaut régióban várhatóan 6,1 %-kal fog nőni[footnoteRef:13].  [13: 	Az álláskeresők 2016. decemberi száma alapján végzett számítás.] 

20.	A Caterpillar gyárának bezárása következtében a cég beszállítói 288 munkavállalót bocsátottak el.
21.	A támogatásra jogosult munkavállalók több mint 11 %-a 55 év feletti. 
22.	Charleroi-ban az álláskeresők többsége alacsony képzettségű (50,6 %-uknak nincs középfokú végzettsége) és 40 %-uk tartósan (több mint 24 hónapja) munkanélküli. Charleroi-ban a foglalkoztatási ráta mindössze 52,2 %, csaknem 5 százalékponttal alacsonyabb, mint a Vallon régióra jellemző átlag (57,1 %) (Forrás: FOREM)[footnoteRef:14]. [14: 	https://www.leforem.be/MungoBlobs/44/644/20180212_Chiffres_SeriesStatistiquesMde201801.pdf] 

A támogatásra jogosult kedvezményezettek és a javasolt intézkedések
A támogatásra jogosult kedvezményezettek
23.	Várhatóan mind a 2 287 munkavállaló részt vesz az intézkedésekben. E munkavállalók adatai nemek, állampolgárság és életkor szerinti bontásban:
	Kategória
	A támogatásra jogosult kedvezményezettek száma

	Nem:
	Férfiak:
	2 115
	(92,47 %)

	
	Nők:
	 172
	(7,53 %)

	Állampolgárság:
	Uniós polgárok:
	2 233
	(97,64 %)

	
	Nem uniós polgárok:
	 54
	(2,36 %)

	Korcsoport:
	15–24 év közöttiek:
	 2
	(0,09 %)

	
	25–29 év közöttiek:
	 70
	(3,06 %)

	
	30-54 év közöttiek:
	1 952
	(85,34 %)

	
	55-64 év közöttiek:
	 263
	(11,51 %)

	
	64 év felettiek:
	 0
	(0,00 %)


24.	Belgium továbbá az EGAA-ból társfinanszírozott, személyre szabott szolgáltatásokat fog nyújtani 300 olyan nem foglalkoztatott, oktatásban és képzésben nem részesülő fiatal (NEET-fiatal) számára, akik a kérelem benyújtásának időpontjában 30 év alattiak voltak, tekintve, hogy a 8. pontban említett elbocsátások közül 1 364-re az ifjúsági foglalkoztatási kezdeményezés alapján támogatható NUTS 2. szintű régióban (Hainaut – BE32) kerül sor.
25.	Az EGAA-rendelet 6. cikkének (2) bekezdése értelmében a tagállamok 2017. december 31-ig a nem foglalkoztatott, oktatásban és képzésben nem részesülő fiatalok számára is biztosíthatnak az EGAA által társfinanszírozott, személyre szabott szolgáltatásokat. Az Unió általános költségvetésére alkalmazandó pénzügyi szabályokról szóló európai parlamenti és tanácsi rendeletre[footnoteRef:15] (salátarendelet) irányuló javaslat a NEET-fiatalokra vonatkozó eltérés meghosszabbítása érdekében az EGAA-rendelet 6. cikkének (2) bekezdésének módosítását is tartalmazza. Az Eurostat által 2018. január 17-én közzétett adatok szerint Hainaut régióban a 15–24 év közötti fiatalok körében a munkanélküliség 33,3 %-os. Ezért a régió az EGAA-rendelet 6. cikkének (2) bekezdése értelmében továbbra is jogosult az eltérésre. Ez a módosítás visszamenőleges hatállyal 2018. január 1-jétől lenne alkalmazandó. Ennek következtében ez a határozat, mely a NEET-fiatalok támogatásával is foglalkozik, a salátarendelet elfogadása és hatálybalépése után kerülhet elfogadásra. [15: 	http://eur-lex.europa.eu/resource.html?uri=cellar:a59b6beb-7a4f-11e6-b076-01aa75ed71a1.0001.02/DOC_1&format=PDF] 

26.	Az intézkedések által várhatóan érintett, támogatásra jogosult kedvezményezettek teljes becsült száma – a NEET-fiatalokat is beleértve – tehát 2 587.
[bookmark: _Ref372214239]A javasolt intézkedések támogathatósága
27.	Az elbocsátott dolgozók és a NEET-fiatalok részére nyújtandó személyre szabott szolgáltatások az alábbiakat foglalják magukban: 
Egyéni álláskeresési segítség, ügykezelés és általános tájékoztatási szolgáltatások: Ezen intézkedések alatt olyan, személyre szabott elhelyezkedési segítségnyújtás értendő, mint a tanácsadás vagy a pályaorientáció, illetve a munkavállalóknak és a NEET-fiataloknak nyújtott, nyílt tájékoztatási szolgáltatások.
Képzés és átképzés: Ide a munkavállalóknak és a NEET-fiataloknak nyújtott szakképzés és továbbképzés tartozik. A képzések úgy kerülnek kidolgozásra, hogy a kurzuskínálat illeszkedjen a CATCH tervben[footnoteRef:16] Charleroi-ra vonatkozóan kijelölt fejlesztési prioritásokhoz.  [16: 	Plan CATCH, Accélérer la Croissance de l'Emploi dans la Région de Charleroi (CATCH terv: A foglalkoztatás növelése Charleroi körzetében) 2017. szeptember.
    	http://www.catch-charleroi.be/] 

Vállalkozásösztönzés: Ezen intézkedés keretében a vállalkozók egy olyan támogatási rendszer előnyeit élvezhetik, amely szoros együttműködést irányoz elő az önfoglalkoztatás támogatásáért felelős regionális hatóságok között.
Vállalkozási tevékenység megkezdésének támogatása: Ezen intézkedés keretében az induló vállalkozások az önfoglalkoztatáshoz, az üzleti tevékenység elkezdéséhez, valamint teljes vagy részidős vállalkozói tevékenység beindításához kaphatnak támogatást.
Juttatások: Ide tartoznak a következők: 1) Képzési juttatások az álláskeresőknél és a NEET-fiataloknál a képzések során felmerült költségek fedezésére; 2) Mobilitási juttatások munkavállaló olyan esetekben való támogatására, amikor hosszabb ingázási távolságra fekvő helyen vállal munkát; 3) Az oktatásba való visszatéréshez nyújtott juttatás – amelynek célja az oktatási rendszerbe való visszatérés ösztönzése – legfeljebb 12 hónapig folyósítható, és feltétele, hogy a kérelmező bizonyítsa, hogy felsőoktatási intézménybe iratkozott be; 4) Álláskeresési juttatás a munkavállalóknál és a NEET-fiataloknál az álláskereséshez kapcsolódó tevékenységek látogatása miatt felmerülő költségek ellentételezésére; 5) Vállalkozói juttatás  az álláskeresőknél a képzések során felmerült költségek fedezésére szolgál, és  feltétele, hogy a kérelmező benyújtson egy egyéni vagy kollektív önfoglalkoztatási tervet.
[bookmark: _Ref372214242]28.	A NEET-fiatalok részére nyújtandó személyre szabott szolgáltatások ugyanazokból a tevékenységekből állnak, mint az elbocsátott dolgozók esetében.
29.	Az itt bemutatott javasolt intézkedések az EGAA-rendelet 7. cikke szerinti támogatható tevékenységek közé tartozó aktív munkaerőpiaci intézkedéseknek minősülnek. Ezek az intézkedések nem helyettesítik a passzív szociális védelmi intézkedéseket.
30.	Belgium megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítette, hogy az EGAA-ból származó pénzügyi hozzájárulás nem helyettesíti ezeket az intézkedéseket.
Becsült költségvetés
31.	A teljes becsült költség 7 702 694 EUR, amely a személyre szabott szolgáltatásokra szánt 7 575 294 EUR-ból és az előkészítési, igazgatási, tájékoztatási és népszerűsítési tevékenységekre szánt 127 400 EUR-ból tevődik össze.
[bookmark: _Ref372550770]32.	Az EGAA-ból igényelt teljes pénzügyi hozzájárulás 4 621 616  EUR (az összköltség 60 %-a).

	Intézkedés
	A résztvevők becsült száma
	Egy résztvevőre eső becsült költség
(EUR)
	Becsült összköltség
(EUR)[footnoteRef:17]  [17: 	A végösszegek a kerekítés miatt nem egyeznek.] 


	Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti tevékenységek).

	Coaching és felkészítő intézkedések (Reconversion: accompagnement/orientation/insertion)
	2 587
	1 852
	4 790 323

	Képzés és átképzés
(Formations spécifiques)
	1 050
	841
	883 265

	Vállalkozásösztönzés
(Dispositif d'accompagnement à l'entreprenariat)
	250
	463
	115 743

	Vállalkozásindítási támogatás
(Bourse de lancement)
	75
	10 000
	750 000

	Részösszeg a):
A személyre szabott szolgáltatáscsomag százalékaránya 
	–
	6 539 331

	
	
	(86,32 %)

	Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

	Képzéshez, mobilitáshoz, az oktatásba való visszatéréshez, a munkakereséshez és a vállalkozásindításhoz nyújtott támogatások
(formation, prime à l'emploi distant, reprise d'étude, recherche d'emploi et création d'activité)
	2 587
	400
	1 035 963

	Részösszeg b):
A személyre szabott szolgáltatáscsomag százalékaránya:
	–
	1 035 963

	
	
	(13,68 %)

	 Az EGAA-rendelet 7. cikkének (4) bekezdése szerinti intézkedések

	1. Előkészítő tevékenységek
	–
	82 000

	2. Irányítás
	–
	10 400

	3. Tájékoztatás és népszerűsítés
	–
	5 000

	4. Ellenőrzés és jelentéstétel
	–
	 30 000

	Részösszeg c):
Százalékarány az összköltséghez képest:
	–
	127 400

	
	
	(1,65 %)

	Összköltség (a + b + c):
	–
	7 702 694

	EGAA-hozzájárulás (az összköltségek 60 %-a)
	–
	4 621 616


33.	A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Belgium megerősítette, hogy ezen intézkedések a munkakereső vagy képzési tevékenységekben részt vevő, támogatásra jogosult kedvezményezettek tevékeny részvételétől függnek.
34.	Belgium megerősítette, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladja meg a 15 000 EUR-t. 
A kiadások támogathatóságának időszaka
35.	Belgium 2016. október 22-én kezdte meg a személyre szabott szolgáltatások nyújtását a támogatásra jogosult kedvezményezettek részére. Az említett intézkedésekkel kapcsolatos kiadásokhoz ezért 2016. október 22-től 2019. december 18-ig nyújtható pénzügyi támogatás az EGAA-ból.
36.	Belgium számára 2016. szeptember 5-én merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2016. szeptember 5. és 2020. június 18. között támogathatók az EGAA-ból származó pénzügyi hozzájárulásból. 
A nemzeti vagy uniós forrásokból finanszírozott intézkedéseket kiegészítő jelleg
37.	A tagállami előfinanszírozás vagy társfinanszírozás forrása a FOREM (Vallónia Állami Foglalkoztatási Szolgálata) és Vallónia régiója.
38.	Belgium megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések egyéb uniós pénzügyi eszközökből nem részesülnek pénzügyi támogatásban.
A támogatásra jogosult kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások
39.	Belgium jelezte, hogy a személyre szabott szolgáltatások koordinált csomagját Vallónia Állami Foglalkoztatási Szolgálata, a SOGEPA[footnoteRef:18], a szakszervezetek és más szociális partnerek képviselőiből álló munkacsoporttal egyeztetve dolgozták ki.  [18: 	A SOGEPA egy olyan befektetési alap, amely befektetési szolgáltatásokat kínál, valamint hiteles és fenntartható gazdasági és ipari projektekre épülő vállalati átszervezések végrehajtásához nyújt segítséget.] 

Irányítási és ellenőrzési rendszerek
40.	Belgium értesítette a Bizottságot, hogy a pénzügyi hozzájárulás irányítását és ellenőrzését ugyanazok a szervek fogják végezni, mint amelyek az Európai Szociális Alapért (ESZA) felelősek.
Az érintett tagállam által vállalt kötelezettségek
41.	Belgium minden szükséges biztosítékot megadott az alábbiak tekintetében: 
a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét;
a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek;
az elbocsátó vállalatok, amelyek a leépítések után folytatták a tevékenységüket, eleget tettek az elbocsátásokra vonatkozó jogi kötelezettségeiknek és a munkavállalóikkal szemben is ennek megfelelően jártak el;
a javasolt intézkedések nem részesülnek egyéb uniós alapokból vagy pénzügyi eszközökből származó pénzügyi támogatásban, és sor került a kettős finanszírozás megelőzésére szolgáló szükséges intézkedésekre;
a javasolt intézkedések kiegészítik a strukturális alapok által finanszírozott intézkedéseket;
az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.
KÖLTSÉGVETÉSI VONZATOK
Javasolt költségvetés
42.	Az EGAA-támogatás éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet 12. cikkében meghatározottaknak megfelelően 150 millió EUR[footnoteRef:19]. [19: 	HL L 347., 2013.12.20., 884. o.] 

43.	Miután az EGAA-rendelet 13. cikkének (1) bekezdésében meghatározott feltételek szempontjából megvizsgálta a kérelmet, valamint figyelembe vette a támogatásra jogosult kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 4 621 616 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében.
44.	Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás[footnoteRef:20] 13. pontja értelmében. [20: 	HL C 373., 2013.12.20., 1. o.] 

Kapcsolódó jogi aktusok
45.	A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 4 621 616 EUR összegnek az érintett költségvetési sorba történő átcsoportosításra is.
46.	A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló javasolt határozatot.

Javaslat
AZ EURÓPAI PARLAMENT ÉS A TANÁCS HATÁROZATA
Belgium EGF/2017/010 BE/Caterpillar referenciaszámú kérelme nyomán az Európai Globalizációs Alkalmazkodási Alap igénybevételéről
 
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Unió működéséről szóló szerződésre,
tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre[footnoteRef:21] és különösen annak 15. cikke (4) bekezdésére, [21: 	HL L 347., 2013.12.20., 855. o.] 

tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra[footnoteRef:22] és különösen annak 13. pontjára, [22: 	HL C 373., 2013.12.20., 1. o.] 

tekintettel az Európai Bizottság javaslatára,
mivel:
(1)	Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.
(2)	Az EGAA éves maximális összege az 1311/2013/EU, Euratom tanácsi rendelet[footnoteRef:23] 12. cikkében meghatározottaknak megfelelően (2011-es árakon számítva) nem haladhatja meg a 150 millió EUR összeget. [23: 	A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).] 

(3)	2017. december 18-án Belgium kérelmet nyújtott be az EGAA-ból igénybe vehető pénzügyi hozzájárulás iránt a Caterpillar vállalatnál és 5 beszállítójánál történt elbocsátásokat és tevékenységek megszüntetését (a továbbiakban: elbocsátások) követően. E kérelmet az 1309/2013/EU rendelet 8. cikke (3) bekezdésének megfelelően további információkkal egészítették ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.
(4)	Belgium úgy határozott, hogy az 1309/2013/EU rendelet 6. cikkének (2) bekezdése szerinti, az EGAA által társfinanszírozott, személyre szabott szolgáltatásokat a nem foglalkoztatott, oktatásban és képzésben nem részesülő 300 fiatal (NEET-fiatalok) számára is biztosítja.
(5)	Az EGAA-t ezért igénybe kell venni a Belgium által benyújtott kérelem alapján nyújtandó, 4 621 616 EUR összegű pénzügyi hozzájárulás folyósítása érdekében,
(6)	Az EGAA igénybevételéhez szükséges idő minimálisra csökkentése érdekében ez a határozat az elfogadásának napjától alkalmazandó,
ELFOGADTA EZT A HATÁROZATOT: 
1. cikk
Az Unió 2018-as pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 4 621 616 EUR összeg igénybevételére kerül sor kötelezettségvállalási és kifizetési előirányzatok formájában.
2. cikk
Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadás időpontja]-tól/-től kell alkalmazni.
Kelt Brüsszelben, -án/-én.
az Európai Parlament részéről	a Tanács részéről
az elnök	az elnök

